## Carlos Mazón assistix als VIII Premis de La Razón Comunitat Valenciana

*** El cap del Consell ha felicitat els guardonats per la seua aportació al desenrotllament econòmic, social i cultural del nostre territori**

**València.**

El president de la Generalitat, Carlos Mazón, ha assistit a l’entrega dels VIII Premis de La Razón, que reconeixen la trajectòria i la labor d’empreses, institucions i personalitats de la Comunitat Valenciana.

El president ha traslladat la seua felicitació a tots els guardonats d’estos premis, que són un exemple de “l’excel·lència i el prestigi” en els seus respectius camps i una prova de les “moltes i bones coses” que la Comunitat Valenciana aporta a la resta d’Espanya.

Durant la seua intervenció, el cap del Consell ha reivindicat el paper dels mitjans de comunicació, pel seu compromís informatiu al servici de la ciutadania.

La gala ha comptat amb l’assistència de membres del Govern Valencià, com la vicepresidenta primera i consellera de Servicis Socials, Igualtat i Vivenda, Susana Camarero, i el vicepresident segon i conseller per a la Recuperació Econòmica i Social, Francisco José Gan Pampols.

**Guardonats**

En esta 8a edició han sigut premiats Fundació Altius (col·laboració), esportistes del projecte FER (esport), Plana ETT (ocupació), Freedom Pools Europe (innovació i qualitat), Cordelería Mediterráneo (innovació), Babalúgroup (esdeveniments), Ozone Bowling (centre d’oci) i Colegio Internacional Levante (educació).

També han sigut reconeguts la Fundació Kure Cars (investigació sanitària), Joaquín Baeza (gastronomia), Dolores Cortés (trajectòria empresarial) i Bandes de Música de la Comunitat Valenciana (promoció cultural).

Fecha: 20/05/2025